PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO „DĖL VIEŠOSIOS ĮSTAIGOS KAUNO REGIONO PLĖTROS AGENTŪROS DALININKO TEISIŲ PERLEIDIMO“ PROJEKTO

AIŠKINAMASIS RAŠTAS

Sprendimo projekto tikslai ir uždaviniai:

Perleisti Prienų rajono savivaldybei nuosavybės teise priklausančias viešosios įstaigos Kauno regiono plėtros agentūros dalininko teises.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, kuris nustato, kad išimtinė savivaldybės tarybos kompetencija sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose; 63 straipsnio 2 dalimi, kuri nustato, kad savivaldybei nuosavybės teise priklausančio turto savininko funkcijas, susijusias su savivaldybei nuosavybės teise priklausančiu turtu, remdamasi įstatymais įgyvendina savivaldybės taryba; Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, kuris reglamentuoja, kad savivaldybių turtą valdo, naudoja ir juo disponuoja savivaldybių tarybos pagal Lietuvos Respublikos vietos savivaldos įstatymą – įgyvendindamos turto savininko funkcijas; 9 straipsniu, kuris nustato, kad valstybės ir savivaldybių turtas turi būti valdomas, naudojamas ir juo disponuojama vadovaujantis šiais principais: 1) visuomeninės naudos – valstybės ir savivaldybių turtas turi būti valdomas, naudojamas ir disponuojama juo rūpestingai, siekiant užtikrinti visuomenės interesų tenkinimą; 2) efektyvumo – sprendimais, susijusiais su valstybės ir savivaldybių turto valdymu, naudojimu ir disponavimu juo, turi būti siekiama maksimalios naudos visuomenei; 3) racionalumo – valstybės ir savivaldybių turtas turi būti tausojamas, nešvaistomas, racionaliai valdomas ir naudojamas; 4) viešosios teisės – sandoriai dėl valstybės ir savivaldybių turto turi būti sudaromi tik teisės aktų, reglamentuojančių disponavimą valstybės ir (ar) savivaldybių turtu, nustatytais atvejais ir būdais.

Laukiami rezultatai:

Pritarus parengtam sprendimo projektui bus pradėtos procedūros dėl viešosios įstaigos Kauno regiono plėtros agentūros dalininko teisių perleidimo.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai:

Prienų rajono taryba 2000 m. liepos 13 d. priėmė sprendimą Nr. 56 ,,Dėl viešosios įstaigos Kauno regiono plėtros agentūros steigimo“. Atsižvelgiant į tai, kad dubliuojasi viešosios įstaigos Kauno regiono plėtros agentūros ir Kauno regiono tarybos funkcijos, parengtas sprendimo projektas pradėti procedūras dėl viešosios įstaigos Kauno regiono plėtros agentūros dalininko teisių perleidimo.

Lyginamasis variantas:

Nėra.

Skyriaus vedėjas	Tomas Žvirblys

Džiuljeta Čepeliauskienė, tel. +370 319 61 173, el. p. dziuljeta.cepeliauskiene@prienai.lt